मौत का शिकार महिलाओं के परिजनों को आर्थिक सहयोग
भास्कर न्यूज | भिवानी (तोशाम)
गांवमिरान के लोगों ने सप्ताहभर पहले गांव में हुए हादसे में मौत का शिकार हुईं महिलाओं के परिजनों को 15-15 हजार रुपये की सहायता राशि देकर एक मिसाल कायम की है।
गौरतलब है कि 20 दिसंबर की शाम गांव मिरान में ईश्रवाल मार्ग पर टाटा-407 और ऑटो की टक्कर में हिसार जिले की पांच महिलाओं की मौत हो गई थी। गांव मिरान के लोगों ने घटना के समय तुरंत घायलों को अस्पतालों में भिजवाने का कार्य कर मानवता का परिचय दिया था। घटना के दिन मिरान के लोग देर रात तक घायलों के साथ हिसार के निजी अस्पताल में डटे रहे। अब एक बार फिर मिरान के लोगों ने मानवता का परिचय देते हुए घटना में मृतक महिलाओं के परिजनों को सहायता राशि दी है। पूर्व पार्षद पारस, पूर्व सरपंच बलवान सिंह, माईचंद, पूर्व सरपंच सुरेश, स्नेश कुमार आदि ने बताया कि ग्रामीणों के सहयोग से राशि एकत्रित कर मृतक महिलाओं के परिजनों को सहायता स्वरूप दी है।
hin_Deva bho_Deva hin_Deva hin_Deva